|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

 F: 01 478 2340

 E: gp.mzz@gov.si

 www.mzz.gov.si

Številka: 1100-29/2023/1

Datum: 9. 11. 2023

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju: ZJU), 41.a člena Zakona o zunanjih zadevah (Uradni list RS, št. [113/03](http://www.uradni-list.si/1/objava.jsp?sop=2003-01-4929) – uradno prečiščeno besedilo, [20/06](http://www.uradni-list.si/1/objava.jsp?sop=2006-01-0748) – ZNOMCMO, [76/08](http://www.uradni-list.si/1/objava.jsp?sop=2008-01-3345), [108/09](http://www.uradni-list.si/1/objava.jsp?sop=2009-01-4887), [80/10](http://www.uradni-list.si/1/objava.jsp?sop=2010-01-4304) – ZUTD, [31/15](http://www.uradni-list.si/1/objava.jsp?sop=2015-01-1300) in [30/18](http://www.uradni-list.si/1/objava.jsp?sop=2018-01-1347) – ZKZaš, v nadaljevanju ZZZ) in 12. člena Pravilnika o preizkusnem testu in dodatnem usposabljanju (Uradni list RS, št. [22/11](http://www.uradni-list.si/1/objava.jsp?sop=2011-01-0898) in [11/22](http://www.uradni-list.si/1/objava.jsp?sop=2022-01-0155), v nadaljevanju: pravilnik) Ministrstvo za zunanje in evropske zadeve, Prešernova cesta 25, Ljubljana, objavlja javni natečaj za zasedbo prostega diplomatskega delovnega mesta

**DIPLOMAT 2. RANGA v Sektorju za mednarodno pravo – Oddelku za pravo zunanjih odnosov EU (šifra DM 30201) v Direktoratu za mednarodno pravo in zaščito interesov**

Opis delovnih nalog:

- opravljanje zahtevnih strokovnih opravil s področja zunanjih zadev in s področij, ki se navezujejo na zunanje zadeve;

- oblikovanje zahtevnih gradiv in predlogov ukrepov s področja zunanjih zadev;

- sodelovanje pri projektnih skupinah;

- druge naloge podobne stopnje zahtevnosti po navodilih vodje.

Kandidati, ki se bodo prijavili na prosto delovno mesto, morajo izpolnjevati naslednje pogoje:

- **opravljen preizkusni test za diplomatsko službo**;

- končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja – **univerzitetni diplomirani pravnik ali magister prava**;

- pridobljenih: najmanj **2 leti in 8 mesecev** **delovnih izkušenj na področju zunanjih zadev;[[1]](#footnote-1)**

- državljanstvo Republike Slovenije;

- znanje uradnega jezika;

- izbrani kandidat mora najkasneje v enem letu od sklenitve pogodbe o zaposlitvi opraviti usposabljanje v skladu z 89. členom Zakona o javnih uslužbencih (ZJU – UPB3, Uradni list RS, št. 63/07 – uradno prečiščeno besedilo, 65/2008), razen v primeru, da ima že opravljen strokovni izpit (državni izpit iz javne uprave);

- opravljen diplomatski izpit, v kolikor kandidat nima opravljenega diplomatskega izpita, ga mora opraviti v enem letu od imenovanja v diplomatski naziv;

- **znanje angleškega in drugega tujega jezika na višji ravni**, kar kandidat dokazuje:

* s potrdilom o aktivnem znanju jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oz. certifikatu najmanj na ravni Sveta Evrope B2, ipd), ki ni starejše od deset let;
* z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo do- ali podiplomsko) v državi, v kateri je to materni jezik, če od zaključka šolanja ni preteklo več kot deset let;
* z dokazilom, da je oseba vsaj 6 mesecev opravljala delo visokošolske zahtevnosti v tujini v tujem jeziku, če od opravljanja dela ni preteklo več kot deset let;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Pri izbranih kandidatih se bo preverjalo, ali imajo izdano veljavno dovoljenje za dostop do tajnih podatkov (nacionalno, EU) in sicer do stopnje »ZAUPNO«, sicer ga bodo morali pridobiti do dneva nastopa dela.

**Na javnem natečaju se skladno z 12. členom Pravilnika izbere kandidat, ki je dosegel najvišje število točk na preizkusnem testu za diplomatsko službo in izpolnjuje pogoje za delovno mesto.**

**Prijava mora vsebovati:**

1. izjavo kandidata, da je uspešno opravil preizkusni test za diplomatsko službo z navedbo datuma izdaje potrdila;

2. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

3. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;

4. izjavo kandidata, da:

- je državljan Republike Slovenije;

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

5. potrdilo o znanju angleškega jezika in drugega tujega jezika na višji ravni oz ustrezno dokazilo za priznavanje znanja tujega jezika na višji ravni zaradi šolanja ali opravljanja dela visokošolske zahtevnosti;

6. soglasje kandidata, da za namen tega natečajnega postopka dovoljuje Ministrstvu za zunanje zadeve pridobitev podatkov iz 1 in 4. točke iz evidenc;

7. izjavo kandidata, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov najmanj do stopnje tajnosti »ZAUPNO« (nacionalno in EU).

**Op. V primeru, da kandidat z vpogledom v uradne evidence ne soglaša, mora predložiti ustrezna dokazila sam.**

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za nedoločen čas s polnim delovnim časom, s trimesečnim poskusnim delom.

Izbrani kandidat bo delo na delovnem mestu diplomat 2. ranga opravljal v diplomatskem nazivu I. sekretar, z možnostjo napredovanja v višji naziv svetovalec in prvi svetovalec.

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 239/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za javni natečaj – diplomat 2. ranga šifra 30201« na **naslov**: Ministrstvo za zunanje in evropske zadeve, Kadrovska služba, Prešernova 25, Ljubljana, in sicer **v roku 8 dni** po objavi na spletnem portalu GOV.SI in Zavodu za zaposlovanje Republike Slovenije. Za pisno obliko prijave se šteje tudi elektronska oblika, poslana na **elektronski naslov**: gp.mzez@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po objavi javnega natečaja.

Obvestilo o končanem izbirnem postopku bo objavljeno na spletnem portalu GOV.SI.

Dodatne informacije o izvedbi javnega natečaja daje Vesna Rek Kovačič, telefon: 01 478 2298.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

mag. Renata CVELBAR BEK

veleposlanica

 generalna sekretarka

1. V skladu z Zakonom o zunanjih zadevah se poleg delovnih izkušenj pridobljenih v Ministrstvu za zunanje in evropske zadeve kot enakovredne štejejo tudi delovne izkušnje, pridobljene med delom na področju zunanje politike, mednarodnega prava ali mednarodnih odnosov, pridobljene med delom v drugih državnih organih, javnih zavodih, javnih agencijah, znanstveno-raziskovalnih ter visokošolskih zavodih in mednarodnih organizacijah. [↑](#footnote-ref-1)